Αθήνα: 08.07.2015

Αρ. Πρωτ.: 1876

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Να μην μεταφερθούν τα ακριβά φάρμακα στα ιδιωτικά φαρμακεία**

Σχετικά με την πληροφορία ότι κατηγορίες φαρμάκων, ιδιαίτερα τα ακριβά, θα πάνε από τα φαρμακεία του ΕΟΠΥΥ στα φαρμακεία της αγοράς και στις φαρμακαποθήκες, η ΕΣΑμεΑ ζητά από τον υπουργό Υγείας Π. Κουρουμπλή την ανεμπόδιστη και πλήρη λειτουργία των φαρμακείων του ΕΟΠΥΥ.

Τα φαρμακεία του ΕΟΠΥΥ εξυπηρετούν κατά μείζονα λόγο τα άτομα με χρόνιες παθήσεις και τους ασθενείς που κάνουν χρήση ακριβών φαρμάκων. Και ο Πανελλήνιος Φαρμακευτικός Σύλλογος είναι αντίθετος με αυτή τη μεταφορά, λόγω του ότι τα φαρμακεία δεν μπορούν να ανταποκριθούν στην αγορά φαρμάκων υψηλού κόστους.

Η ΕΣΑμεΑ εκτιμά ότι το υπουργείο Υγείας θα κατανοήσει το κρίσιμο αίτημα και θα διασφαλίσει την πλήρη λειτουργία των φαρμακείων του ΕΟΠΥΥ προς όφελος των ατόμων με χρόνιες παθήσεις και των ασθενών, αλλά και της κοινωνίας στο σύνολό της.

**Η επιστολή** [**http://is.gd/jQK2nr**](http://is.gd/jQK2nr)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**